**Муниципальное бюджетное общеобразовательное учреждение**

**Калининская средняя общеобразовательная школа**

**İстезiг тоғыс**

Моисей Романович Баинов – кибiрҷе писатель.

**Автор:**

**Тохтобина Ангелина Анатольевна**

**ӱгренҷе 9 класстағы**

**Руководитель;**

**Карамчакова Евгений Николаевич**

**учитель хакасского языка и литературы**

**Аскиз, 2022**

**Кiрiс**

Пӱӱл пiстiң хакас чоныныӊ хоос литературада улуғ юбилей полча Моисей Романович Баиновха 85 час поларҷах, че чуртас пiстiң сурабинҷа прайзын аппарча тiгi чирзер. Ӏдöк Моисей Романович чöрiбiскен. Улуғ кiзi чоғыл, че чайаачы чолы амда чон аразанда кöйче.

Амғы чылларда, пiстiң тiлге аар тустар килген. Чоныбыс, позының тiлiн, кибiрiн паза тархынын ундут саларға сағынча. Андығ тустар читкенде пiске кöдiрерге кирек. Моисей Романович Баиновтың юбилей хоостыра сабландырарға хакас тiлiн паза хоос литература, аның ӱчӱн, пу тема актуальной полча.

Позымныӊ алнында мындағ **кӧстег** турғысчам: Моисей Романович Баиновха кибiр чоохтары, улуғ полызығ хоос литературада пирген.

**Пӧгiннер:**

1.Чуртас паза чайаачы чолы Моисей Романович Баинов

2. Ӏстезерге чайаачы тоғызында кибiр чолын

3. Анкетирование Калининдағы ортамах школада апарарға  
**Объектiӊ iстезии:** Моисей Романович Баинов – кибiр тузаланҷаң писатель.

**İстезiгнiӊ предмедi:** Моисей Романович Баинов кибiр кибелiстерi

**Гипотеза:** мин сағынчам, Моисей Романович Баинов кiчiгде алған пiлiстерiн хоос литературада паза чуртаста тузаланған.

**l.**  
 Саблығ хакас поэт Моисей Баинов Алтай аймааның Cалда аалында кӱрген айының 17 кӱнде 1937 чылда тöреен. Пабазы колхозта тракторист полып тоғынған, Илбек Ада чаа пасталыбысханда, чааға парыбысхан паза айланмаан. Поэттiң кiчiгдең сағызында пабазы, аны холға алып, пöзiк кöдiрiп, чоон öзерге алғааны халған. Ӏҷезi дее чиитке ӱреен. М. Баиновтың чуртазы, олған тузы уғаа сидiк полған. Ол Вера Яковлевна ууҷазының холында öскен. Кiчiгдең тай iҷезiнең паза Тотка ағазынаң ол кöп алыптығ нымахтар, кип-чоохтар исчең. Оларның сылтаанда поэт чон кöглерiне, нымахтарына, тиксi хоос сöзiне сабылып пастаан. Чонның хыйға сöзiн, хоос, пай тiллiг нымахтарын, тахпахтарын кiчiгдең сығара пазына, чӱреене сииртiп одырған. Ағбандағы национальнай школа чаадаң айланмаан улустың палаларын чуртадып ӱгредерiне кiрiл парған полған. Мында пастағы кибелiстер пазып пастаан

Аннаңар литератураа сабылғаны паза прай чайаачызы хакас чонның пазылбин пӱткен поэзиязынаң пик палғалыс парғаны. Кiчiг тузын сағысха кирiп, чоохтаxаң, пызолар хадар чöрiп, тахпахтар сарнаҷаңмын, чазыда нинҷе дее сарнирға чарир полҷаң тiп. Хакас чирiнiң илбек чазылары, аның кöрiмнерi чайаачы кöңнiлiг оолахты сағысха тӱзiрҷеңнер, чӱреен тибiретчеңнер, соонаң аның кибелiстерiнде хоос омалар полып тöрiп турғаннар. Пис класста ӱгренчеткенде, сынаан, че школа соонаң на, книга сығарҷаң издательствода корректор полып 185 тоғынчатханда, улуғ арғыстарына кöзiткен. Аның кибелiстерi «Хызыл аал» газетада, альманахта сығып пастааннар. Хакас литературазынзар чолын пастирға ағаа М.Е. Кильчичаков полыстыр. М. Баинов 1959 чылда Москвада А.М. Горькийнiң адынаң литература институдына кiрген. Пуох чыл аның пастағы «Стихтар» чыындызы чарыхха сыххан. Пу чыынды сығарынаң, хакас литературазында наа кöрiстiг чиит поэт тöреенiнеңер чоохтирға чарир полған. Аның литератураа, пос чонының хоос сöзiне, пос тiлiне пос кöрiзi пар полчатханы iле пiлдiрген. Че поэттi удаа, тiлi сидiк тiп, пiл полбинчатханнар кöп полған. Пола-пола кöбiзi хығырығҷылар аның чайаачызына айланып пастааннар. Наукада аның чайаачызынаңар тоғыстар сығып пастабысханнар. Аның литературада пос стильi пары таныхталған. Пӱӱнгi кӱнде пiрдеезiнiң iкiнҷiлес чоғыл, М. Баинов хакас кибелеен пöзiк синге кöдiр салған. Ӏдöк ол пастап ла хакас тiлiнең пазылған кибелiстернi силлабо-тоническай кибелiснең пас сыххан. Анзы хакас кибелеенiң оңдайларын уламох пайытхан. Поэт удаа кибелiстерiнде кiчiг тустағы сағыссырастарына, öрнiстерiне айланча. Хаxанға даа сағыста хал парған чаадаң айланмаан пабазының, ирте чуртастағ парыбысхан iҷезiнiң, тахпахчы паза нымахчы аға-ууҷазының омалары. Оларның омалары пастыра прай чонның чуртазы кöзiдiлче. Аның ууҷазы iдöк кöптi кöрген, прай сидiктернi арғазына артынған, öкiс халған оолахтың кöңнiн пайытхан, чуртассар чол асхан, алнын алған. Олған тус – чарых тус, хайдағ даа сидiктер ундудыл парғаннар, ууҷазыны на чӱреенде чат халғаннар. Ууҷазы – иң аарлығ кiзiлерiнiң пiрсi, поэт чылығ сöстернең алғызын читiрче. Ол туста узун харааларда кӱӱлеп кöй турған тимiр пес хыринда поэт полар оолах одырған.

**ll.**

Моисей Баиновтың чайаачызында пос чонының темазы алғым пöгiлче. Полған на кибелicте ол пос чонының кибiрлiгтуразына айланча, тиксi тилекейге аны саблапча. Хакастарның кибiрлiг культуразында хас-хаҷаннаң алыптығ нымах паза хайxылар пöзiк паалалҷаңнар, полған на аалда хайxы улуғ аалҷаа саналҷаң. Анзынаңар ол «Хайҷы» кибелiсте пасча. Поэт хайxыны, 187 аның, хайлап, алыптығ нымах ысҷанын уғаа пöзiк паалапча, аның нымағында пурунғы тустар тiрiлчелер, харасхы вектернi тобыра, иргiлер чурты кöрiнче. Хайҷы, чатхан хылларын сиртедiбiзiп, прайзын аптапча, аның хайлапчатхан ӱнi ибге толдыра чайылча, öркeлепче , харахта хыбын тамысча. Поэт пу сöстернең чыылысхан чонның кöңнiн читiрче. Мында, хакастарның ирткен тустардағы хайxыны хығырып, алыптығ нымах истерге чыылысчатханы хоосталча. Чурт ээзi хайxыны, ах теер тöзеп, одыртчаң, хой cоғып, сыйлаҷаң. Мында сын улуғластаҷар, чӱзер чыллар пӱткен улуғ кибiрдеңер чоох парча:

Тураа толдыра чон чыылча,

Хайҷы ла теенiн истебес,

Иб ээзi, ах киис тjзибес,

Хайҷы апсахты одыртча…

(«Хайҷы»)

**Тахпахтар**

Хыри-пазы чох ээн чазы,

Хам чiли, чиллер сығырча.

Харалған чаным чап-чарых,

Ханат сабынып учухча

Хайдағ аллығдыр ах чарых!

Хыролығ пазым айланча.

Хан тигiр паары ап-арығ,

Хола саңнары сыңырасча

Маисей Романович Баинов кöп кибiрнiң тузалынча, хаҷан тахпах пасча: «Хам чiли, чиллер сығырча» мында автор хамны тиңнiстiрче чилнең. Хам хамнапчатса аймах – пасха чир чайааның ӱннернiң тузалынча.

Алтанып мӱнген ах порам

Алтон сӱрместiг хыс осхас,

Алтанып алып, чöр сыхсам,

Азыр ханаттығ хус осхас.

Изерлеп мӱнген кöк порам

Илiг сӱрместiг хыс осхас,

Изерлеп алып, чöр сыхсам,

Ӏкi ханаттығ хус осхас. \* \* \*

Алай ба тахпахта автор «Алтон сӱрместiг хыс осхас» тiп тиңнiстiрче. Кöп чуртастағы кибiрiн кöзетче.

**lll.** Олғаннар аразында анкета иртiрерi.

Анкетирование МБОУ Калининскай ортымах школада олғаннар аразында 5-11 класста иртiрелген. Ӏкi сурығ пирiлген:

Кем андығ Моисей Романович Баинов?

Хайдығ чайаачы тоғыстар сiрер пiлчезер?

Пу сурығлар хоостыра 40 ӱгренҷе нандырған. Пастағы сурыға орта 5 ӱгренҷе нандырған, пасхылары сағысха кир полбааннар. Ӏкiнҷi сурыға орта 3 ӱгренҷе нандырған, чайаачы тоғызын чоохтан.

Анкетирование хоостыра чарир чоохтирға, хакас чонның писателерiн кöбiзi пiлбинҷа.

**Сӧс соо.**

Моисей Романович Баинов улуғ тоғыс хакас хоос литератураға иткен. Ирте öкiс халған, абаза Илбек Адалығ чаада халған, iҷезi чиит ирте ӱреен. Ӏди кiчiгдең сығара ол Вера Яковлевна ууҷазаның хада чуртаан, ууҷазаның чоохтарын губка чiли сиип алған, анаң гимназияда чайаачы тоғыстарын пастап пасхан. Кöп кибiрнiң паза чир – чайааның омазынаң тузалынып пазып тоғынған. İстезiг хоостыр пiс тахпахтар паза кибелiс тоғыстарын айғасхабыс, прай тоғыстарында чонның кибiрi пар. МБОУ Калининдағы ортымах школада анкетирование иртiрелген, анкетированияда айғасхан 40 ӱгренҷе. Мында пiс кöрчебiс, ӱгренҷелер кöбiзi таныбинҷа, кем андығ Моисей Романович Баинов. Чайаачы тоғыстарының олар iдöк таныс ниместер. Ноға ӱгренҷелер пiлбинҷелер хакас чонның писателерiн халча сурығ.

Позымның алнымда гиплтеза турғысхам: мин сағынчам, Моисей Романович Баинов кiчiгде алған пiлiстерiн хоос литературада паза чуртаста тузаланған. Мин сағынчам гепотезаны iстезiг тоғыста чарыт пиргем.

**Тузаланған литература**

1. Хакас литературазы 6-11 класс
2. Интернет ресурстары